
5. Gr. Pelinescu, de confesiune ortodoxă, strada 
Toamnei No. 118, Bucureşti. 

6. Francisc Ferch, de confesiune romano-catolică, 
Periam, jud. Timiş- Torontal, 

Oradea, 7 Martie 1938. 


PARTEA OFICIALA 
EREI NE ZBOARE) EREI 


No. 1383/1938. 


Concurs la parohii. 


Cu termenul de 1 Aprilie 1938 se publică concurs 
la parohiile : 

1. Supurul-de: Jos, ce devine vacantă prin trecerea 
M. On.-lui loan Oltean în învățământ. 

2, Supurul- de-Sus, rămasă vacantă în urma re- 
paosatului preot Emil C. Deac. 

Oradea, 1; Martie 1938. 


No, 1507/1938, 


Ziua sădirii pomilor. 


În conformitate cu adresa On. Minister al Agri- 
culturii şi Domeniilor No. 37460/1938, comunicată 
nouă prin On. Ministerul Cultelor, invităm Ven. Cler, 
ca si în acest an să-şi dea tot concursul la organiza- 
rea serbărilor, ce vor avea loc în toate comunele în 
ziua sădirii arborilor de pădure şi a pomilor fructiferi, 

Oradea, 17 Martie 1938. 


No. 1296/1938. 


Noui pictori și zugravi autorizaţi. 


In legătură cu circularele noastre No. 1605/1937, 
2806/1937 şi No. 3307/1937, publicăm al V.lea tablou 
al pictorilor şi zugravilor autorizaţi, apărut în Moni- 
torul Oficial No. 50 din 2 Martie crt. 


Tablou No. 5. 


Concurs la postul de cantor din Crestur. 


In conformitate cu hotărirea senatului bis. din 6. 
INI. c. se publică concurs pentru complenirea postului 
de cantor din Crestur, prot. Marghita, pe lângă urmă- 
toarele retribuţiuni : 

1. 8 jugh. cad, pământ arător şi fânaţ. 

2. 4 drepturi de păşunat în păşunea comunală. 

3. Stolele îndatinate. 

4. Chirie cuvenită până ce parohia va putea avea 
local propriu pentru cantor. 

Reflectanţii la acest post cantoral să-şi înainteze 
cererea — însoţită de diploma de cantor, certificat de 
moralitate şi de botez — la adresa oficiului parohial 
din Crestur în comuna Petreu, Bihor, până în ziua de 
10 Aprilie c., iar în una din duminecile: de 20, 27 
Martie sau 10 Aprilie sâ fie personal la serviciile 
divine. 

Cantorul ales va avea să instrueze elevii şcolari * 
şi tineretul la cântările bisericeşti. 

Gara CFR. Bolcaş — este în loc — pe linia 
Săcueni—Şimleul-Silvaniei, 


1. Pictori bisericești autorizaţi. 


1. lon Ţolea, de confesiune ortodoxă, str. Logo- 
fătul Tăutu No. 15, Bacău. 

2. Eduard Săulescu, de confesiune ortodoxă, str. 
General Anghelescu No. 181, Bucureşti. 

3, Septimiu S. Marian, de confesiune greco-cato- 
lică, Piaţa 1. Micu No. 17, Blaj. 

4. Vasile Hudici, de confesiune ortodoxă, strada 
Kogălniceanu No. 11, laşi. 


Il. Zugravi bisericeşti autorizați. 


1. Constantin M. Iliescu, de confesiune ortodoxă, 
str. Ştirbei- Vodă No. 123, Râmnicul- Vâlcea. 

2, Gheorghe Georgescu, de confesiune ortodoxă, 
str. Dragoş- Vodă No. 4, Ploeşti. 

3, lon St. Preda, de coniesiune ortodoxă, Comuna 
Isvoarele, jud. Mehedinţi. 

4, loan Prânzaru, de confesiune ortodoxă, strada 
Regele Carol al il-alea No. 26, Vaslui. 


Alexandru Terdic 
preot 

Post festa 


Valurile recunoștinței ce s'au revărsat în jurul 
scaunului arhicresc încep cu încetul a se alina, lă- 
sând în urma lor plăcere, îndestulire și mângăiere 
în inimile tuturor acelora, cari au aderat cu sinceri- 
tate la personalitatea marelui Arhiereu. 

Și câți sunf aceia, cari în faţa muncii depusă 
cu desinteresare pe altarul bisericii și al neamului 
de acest iluslru sărbătorit — dovadă ploaia recuno- 
știnfelor exprimate ce au căzut la picioarele bunului 
nosiru Păstor din cea mai înaltă până la cea mai 
de joasă pătură a societăţii românești se simi și ei 
îndatoraji la muncă. 

Acel șirag de elită morală ce-l formează numele 
ilustru al predecesorilor, cari au împodobit scaunul 
arhieresc al Orăzii prin persoana ilustră și providen- 
țială a Preasfinției Sale se mărește. 

Activitatea multilaterală ce a desvoltat-o în taină 
și în public, asernenea unui far luminos ce-și răs- 
pândește razele sale spre a lumina celor ce caută 
calea adevărată ce duce la liman — serveşte tu- 
furor de imbold și modei de urmat. 

Cuvintele lui Cristos: eu sunt calea, adevărul şi 
vieaţa, le însușește în înţelesul sirict al cuvântului, 
ca prin munca depusă să servească de pildă la muncă 
conștiincioasă şi desinteresată fiilor săi sufleiești, și 
în primul rând Clerului trimis de Domnul nostru 
Isus Cristos spre păstorirea sufletelor. 

Azi, când biserica e împrejmuită de atacurile 
necredinței, când Ilumea e aprinsă de războiul ame- 
ninfător cu distrugere a tot ce e produsul lacrimei 
geniului omenesc, în fond, nu e altceva, decât răz- 
boiu condus cu ura neimpăcală a iadului în contra 
Bisericii. 
— și jertfele se aduc cu miile, — cere jerife. dela 
fiii săi, și mai ales dela noi ce sunlem trimiși 
peniru ocrotirea, salvarea și conducerea turmei cu- 
vântătoare periclitată de glasurile sirenice ale molo- 
chului, care cu o tactică bine chibzuită se ştie vâri 
în tabăra credinței spre a o clătina și nimici, ră- 
pindu-şi noui și noui jertfe, 











Cristos cere jertfe, jertfe de credinţă tare 





Nu sunt destule elogiile făcute în semn de re- 
cunoștință în faja activităţii îmbelşugaie a celor 25 
de ani, ci activitatea impunătoare trebue să ne îndemne 
pe unul fiecare, ca în cadrul talantului primit să ne 
îndeplinim misiunea de salvare în vederea răspun- 
derii grele ce ne așteaptă, 

Precum roadele ce încununează activitatea de 
25 de ani a bunului Păstor au stors elogii de recu- 
noștință, ce timbrare poate merita însă o viaţă trăită 
în îndeplinirea seacă a oficiului impus, în căutarea 
intereselor proprii, în activitalea desvoltată chiar în 
detrimeniul oficiului pastoral şi al moralului turmei 
concrezute, prin alergări după lucruri îjeplere, spur- 
când astfel sublimitatea slujbei lor. 

In fața unei atari activităţi cu toţii ne putem 
pune întrebarea: ce-am făcut şi ce ar fi trebuit 
să fac ? 

Anii trec și în urma lor rămân diferitele rezul- 
tale uimitoare ale invențiilor geniului omenesc : pro- 
gresul. Progresele obținule, însă, în sfera materialistă 
nefiind contrabalansate de un progres sănătos și în 
ridicarea nivelului moral, aduc cu sine răsturnarea 
echilibrului sufletesc în popoare, cum ne arată 
dovezile jalnice din istoria neamurilor. 

Acesfe dovezi zguduitoare trebue să ne irezea- 
scă din amorțeala seculară a nepăsării în care ză- 
cem şi să ne îndemne la muncă, muncă desinfere- 
sală, muncă depusă de aragul lui Cristos, de dragul 
sufletelor concrezute, pentru cari Dânsul nu sa sfiit 
a-și da viaţa. 

Cel ce priveşte cu nepăsare evenimentele friste 
ce ni se filmează — tot atâlea „memento“ pentru 
noi, pentru ziua de mâine, — coniribue la sguduirea 
creștinismului, conlucrând cu foți aceia a căror unică 
dorință e răstignirea credinței creștineşti. 

Munca depusă și rezultatul strălucit al celor 25 
de ani de arhierie strigă la conștiința fiecăruia din 
noi: „Pildă v'am dat vouă să faceţi și voi precum 
eu“ (loan 13, 15). 

Pr. Coriolan Man. 








Lăcaş de închinăciune și de lumină în comuna Hăucești 


Ziua de 20 Februarie crt. a fost pentru credincioşii 
noştri din comuna Hăuceşti — cari până acum na- 
veau lăcaş de închinăciune — o zi de mare bucurie. 
În acea zi ei au avut fericirea şi bucuria sufletească 

“să-şi vadă terminată şi sfințită o şcoală şi o capelă, 
zidită în acelaş local cu şcoala. Semn şi aceste că cre- 
dinţa şi lumina sunt două lucruri, cari nu numai că 
nu se duşmânesc, ci chiar sunt prietene şi au lipsă 
una de alta, 

Actul sfințirii a fost săvârşit de Rev.-mul Domn 


A. Bălibanu protopop în Mărghita, ca delegat al Ex- 
celenței Sale Valeriu Tr. Frențiu, — care la ora 
9 dimineaţa, binecuvântă noul lăcaş de închinăciune 
înconjurat de preoţii Lazar, Zurbău, Moza şi Cristea ; 
după aceea se siințesc cele două clopote aşezate într'o 
clopotniţă din apropierea imediată a capelei. Termi- 
nându-se cele rânduite după tipic, se continuă ser- 
viciul divin cu sfânta liturghie celebrată de un săbor 
de preoți, fiind de faţă mulţime de credincioşi din loc, 
Ciuleşti, Spinuş, Sărsig, Sfârnaş, Sântlazar, care s'au 

apropiat în număr mare, de siintele Taine. Predica o 
rosteşte Rev.-mul A, Bălibanu mânecând din cuvintele 
»Tată greşit-am la ceriu şi înaintea ta<, dând îndem- 
nuri la întoarcere dela păcate şi trăirea după porun- 
cile Tatălui ceresc. A fost ascultat cu mult interes de 
cei de faţă printre cari notăm pe Domnul Oprea M. 
înv.-dir. Ciuleşti, cu doamna, d-na Orbai, Cristea, 
D-şoara Stănciulaş ]iroş, Țeudan înv. cu doamna, apoi 
D-nii Şendruţiu, Sasca, Butcă, Nonu, Lache şi alţii. 
Şfârşindu-se slujba religioasă, întreaga asistenţă 
cu autorităţile e reţinută la masă în casa ospitalieră 
a D-lui Sasca P. învăţător din loc, un absolvent al 
şcoalei normale unite de Oradea, care spre cinstea 
acelei şcoli fie zis, îşi înțelege aşa de bine misiunea 
de educator şi reformator al satului în care munceşte. 
După masă, la şcoala primară are loc un frumos 
program cultural executat de elevii satului. Programul 
începe cu Imnul Regal, dapă care .D-l Sasca P. 
arată rolul şcoalei şi al Bisericii azi; în acelaşi sens 
vorbeşte şi D-l Şendruţiu |. învăţător, insistând asupra 
celor doi factori cari conduc satele, preotul şi învăţă- 
torul, după care Păr. Nic, Cristea din Sărsig îşi des- 
voltă conferința instructivă, pe înțelesul poporului 

expusă: »Creştinism şi comunism cu reflexii actuale la 


țara noastră«. Conferinţa bine închegată a deşteptat 
atenţiunea şi interesul tuturor celor de faţă. D-l Ţeudan 
din Sarcău ca un fost învăţător al satului, arată toate 
greutăţile avute până când şi-a putut vedea gata 
o şcoală şi o capelă lângă ea. Intre fiecare cuvân- 
tare se  întrețese cor, recitări de monoloage, poe- 
zii, dialoage, cântări religioase şi patriatice. 

Intre binefăcătorii acestei şcoli şi capele se cu- 
vine să amintim aici pe Excelenţa Sa Valeriu Tr. 
Frențiu, care cu mână largă a dăruit materialul, că- 
rămizi, cărţi şi haine în valoare de 18.000 lei, Mi- 
nisterul Educaţiunii Naţionale 23.000 lei, pretura plasei 
Sălard 7000 lei, comitetul şcolar judeţean 4500 lei şi 
alte daruri făcute de credincioşi şi alţii din jur. 

Şi acum, cei ce au ostenit, dascălii din acel sat, 
Ţeudan, dar mai ales D-l Sasca Pavel, actualul învă- 
țâtor, care a veghiat zi de zi ca opera să fie dusă la 
bun sfârşit împreună cu harnicul păr. Zurbău, de care 
se ţine îilia Hăuceşti, pot îi mulţumiţi că îşi văd cu 
ochii realizat visul lor, de a avea şi acel sat o şcoală 
şi un lăcaş de închinăciune, 

















Expoziţia de artă 


Sub acest titlu semioficiosul Vaticanului L'Os- 
servalore Romano (24. 2 1938) aduce un intere- 
sant articol din care reținem : Expoziţia de Artă 
Creştină Orientală va fi un triumf al Crucii şi 
al Evangheliei ; un triumf paşnic şi blând, care 
îşi are tăria şi elocuenţa sa. În jurul mormân- 
tului S$. Petru, învăţăcelul din Răsărit al Dom- 
nului, devenit întâiul episcop al Romei, se vor 
uni strălucitoarele rituri ale Bisericii în acea 
unitate de expresiune a credinţei care e pute- 
rea de viaţă a Bisericii şi a adevărului. La 
sfârşitul anului 1937, Congregația Orientală a 
avizat despre această expoziţie pe toji patriarhii, 
mitropoliţii şi episcopii de sub asculiarea ei. 
Unii au răspuns „salutând expoziţia care va 
oferi ocasiune de a arăla tuturor gloriile artis- 
tice ale atâtor rituri“. Aceste rituri nu sunt de- 


cât manifestare deosebită, dar unică a adevă- 


rurilor de credință, precum şi dovada adapta- 
bilităţii de mamă a Bisericii la sensibilitatea și 
chiar la exigenţele deosebitelor popoare cari 
în Răsărit au îmbrăţişat evanghelia lui Cristos 
încă dela început. Cu gândul te poţi minuna 
de pe acum de expoziţia Artei Orientale. Ma- 
sile rituri de bază cu modificaţiile lor se vor 
urma armonios, fiecare cu caracterul său, liindcă 
alta e arta bizantină, alta cea armeană, cea 
georgiană, cea abisiniană ș. a. Ochiul se va 


sacră din Vatican 


desfăta de strălucirea culorilor, de reflexul au- 
rului şi al argintului, de dulcea privire a Ma- 
donelor, de bogăţia odăjdiilor, de grandiosita- 
tea iconostaselor, de delicateţa săpăturilor în 
lemn şi piatră, de inițialele manuscriptelor ar- 
tislice. — Comitetul de organizare se gândește, 
însă, şi la alte frumuseți. Se va construi o bi- 
serică în autentic stil răsăritean, unde se vor 
celebra diferitele liturghii orientale. Va fi şi o 
sală, unde misionari şi învăţaţi orientalişti vor 
expune problemele Orientului Creştin şi vicisi- 
tudinile istoriei sale. Vor urma apoi feluritele 
colegii orieniale, diferitele grupări orientale află- 
toare în Roma şi în împrejurimi cari vor exe- 
cuta cântări corale ce vor dovedi credinţă şi 
vor mişca inimi. Lucrările sunt încă la început, 
dar comiietul lucrează temeinic. Expoziţia va 
reuşi, făcând nespus de mult bine. (i9) 








Statuia Maicii Domnului din Monser- 
rato, o capodoperă a sculpturei spaniole, e salvată. Călu- 
gării cari o păzeau, simțind încă înainte de aceasta 
cu cinci ani că pot să vină zile rele, au înlocuit ori- 
ginalul statuei prin o copie fidelă. Această copie a 
îost distrusă de cei fără Dumnezeu. Originalul venerat 
de toată creştinătatea Apusului de cel puţin o mie de 
ani se află în loc sigur, însă secret, de care nu ştiu 
decât numai trei călugări. 

Exerciţii Spirituale 


pentru 


Doamne şi Domnişoare 


Cine nu şiie că un curs de exerciţii spiri- 
tuale făcute cu credință şi râvnă sunt îndestu- 
lătoare ca să asigure unui suflei fericirea veş:- 
nică, de aceea sunt şi considerate ca un har 
deosebit. Insă câţi au norocul să le facă şi 
mai ales să le facă bine? La acest lucru gân- 
dindu-se Inalt Prea S. Sa Dr. Valeriu Traian 
Frențiu, iubitul nostru păstor, voind să procure 
această binelacere sullelească la cât mai multe 
sulleie, a înfiinţat fundaţia Exerciţiilor Spirituale 
pentru Doamne, spre acest scop, în amintirea 
decedatei D-şoare Lucreția Frențiu, care în anii 
din urmă s'a străduit să adune în mai multe 
rânduri la Oradea, cât mai multe Doamne şi 
Domnişoare la Sfintele Exerciţii Spirituale. 

Aducem la cunoștința tuturor că în anul 
acestă se vor ţinea două cursuri de Exerciţii 
Spirituale pentru Doamne şi Domnişoare la 
Oradea, Str. Crişan Nr. 2. 

Intâiul curs dela 26-—30 Aprilie, iar altul 
dela 30 lunie--4 lutie sau în săptămâna după 
Rusalii. Doamnele şi Domnişoarele îşi pot alege 
o dată care le convine pentru al doilea curs, 
căci se vor ţinea atunci când le convine mai 
bine. Numai să-și arate la vreme, în scris, do- 
rinţa la Sf. Episcopie. 

Condiţiunile de parlicipare: 

1. Să se anunţe din vreme cel mai lârziu 

până în Sâmbăta mare la Episcopia gr. 
cat. Oradea. 

2. Să-şi aducă fiecare 1 cearceaf, o pătură, 

o periniţă şi un şervet de masă. 

3. Costul încartirurii pe iot timpul: 400 lei. 

Dacă ar fi cineva care nu poate aduce atâta 
jerilă şi totuşi doreşte să ia parte la Sf. Exer- 
ciții să scrie la Si. Episcopie şi din tundaţiu- 
nea D-şoara Frențiu va capătă inlesnirile dorite. 

Pentru Doamnele şi Domnişoarele externe 
din Oradea taxa este 50 lei pe zi. 

Doamnelor şi Domnişoarelor române unite, 
luaţi-vă la sufiet acest anunj şi grăbiţi-vă a vă 
anunţa la Sfintele Exerciţii Spirituale. 

Din ţară. 

— „In parohia Petreu“ protopopiatul Marghita, 
elevii »Szoalei primare de Stat«, au ţinut o foarte reu- 
şită serbare şcolară, cu ocazia Serbărilor Jubilare ale 
|. P. S. Sale Dr. Valeriu Tr. Frențiu, 

Serbarea se deschide prin intonarea rugăciunii 
»Tatăl nostru«, din partea asistenţei. Apoi elevii şcoa- 
lei primare din loc se produc cu o serie de declamări, 
cântece patriotice şi religioase, după care păr. A. C. 
Terdic, parohul local, printr'o scurtă cuvântare, arată 
rolul mare al episcopilor în vieaţa neamului din care 
fac parte, apoi face cunoscută participanţilor persona- 
litatea şi activitatea prodigioasă a Inalt Prea Si, Sale 
Episcopului nostru. 

Serbarea se încheie prin cântarea: »Cu noi este 
Dumnezeu<, după care numărul îrumos de participanţi 
se duc la ale sale, întări în credință şi ataşainent 
față de Arhipăstorul lor. 


— Jabileul 1. P. S. S. Dr. Valeriu Traian 
Frențiu în comuna Petrani. Duminecă, 16 lanuarie 
a. c. a avut loc la şcoala primară de Stat din comuna 
Petrani-Bihor, sărbătorirea unui sfert de veac de ar- 
hierie a |. P. S.S. Dr. Valeriu Traian Frențiu. La orele 
4, după săvârşirea Vecerniei dela Biserica din loc, cre- 
dincioşii se îndreaptă pâlcuri, pâlcuri spre școală, care 
în scurt timp devine neîncăpătoare. Într'un cadru so- 
lemn, se desfăşoară un program bine alcătuit, execu- 
tat, în majoritate, de copii de şcoală. 

Serbarea se deschide prin conferința instructivă 
şi documentată a D-lui Nicolae Giurgiu, învăţător-di- 
rector, despre »Datoriile credincioşilor faţă de Inaltul 
Păstor sufletesc al Dieceziei«, trezind în credincioşii 
ascultători o  însuflețire nedescrisă faţă de Marele 
păstor sufletesc al Dieceziei, manifestată prin nesfâr- 
şitele urale de mulţi ani, Urmează mai multe recitări 
şi cântări religioase, după cari Pâr. Adrian Boşca, pa- 
rohul local, îşi desfăşoară conferinţa despre >Viaţa 
opera şi realizările Inaltului Arhireu, 1. P. $. S. Dr. 
Valeriu Traian Frențiu în cei 25 de ani de viaţă ar- 
hierească«, arătând prin cuvinte bine simţite, înalta 
personalitate, mărețele realizări şi nobilele înfăptuiri 
în decursul sfertului de veac de arhierie. La sfârşit, 
din îndemnul Parohului local, se trimit calde şi sin» 
cere omagii [. P. S.S. Dr. Valeriu Traian Frențiu, din 
partea tuturor credincioşilor din parohie. 

Un participant. 

— Agrul la Rogoz. Cercul agrist din Holod şi 
împrejurime şi-a ţinut prima şezătoare din a. c. în 23 
lanuarie c. în comuna Rogoz, de faţă fiind credincioşii 
parohiilor: Rogoz, Holod, Sâmbăta, Dumbrăviţa-Mică, 
Mociar, Vintiri şi Brăteşti, în îrunte cu preoţii şi in- 
telectualii lor. in cuvintele de deschiderea şedinţei; 
d-l A!. Văcărescu prezintă cercului, pe noul părinte 

sufletesc al credincioşilor din Vintiri şi apoi vorbeşte 
despre: »Ţinuta noastră în biserică«. Ca şi conteren- 
țiari urmează: d-l Teodor Bondar înv. Holod, despre: 
»Răbdare« şi d-l loan lancu înv, pens, Mociar, despre: 
»Educaţia trupească şi sufletească a copilului« — ga- 
rauța neamului nostru. 

În cursul acestei şedinţe au însuțleţit şi distrat 
publicul, în mod plăcut, cântecele, recitările şi dansu- 
rile naţionale ale elevilor şi elevelor de sub neobosita 
conducere a d-lui şi d-nei Herman, înv. Rogoz. Zelul 
neobosit al Pr. C. Mărian, al d-lui şi d-nei Herman, 
a contribuit în foarte mare măsură la reuşita acestei 
şedinţe. 

In cuvintele de încheiere, Păr. C. Mărian, în- 
deamnă publicul la preocupări de ordin moral creştin, 
necesare mai ales în timpul furbure în care irăim, 
Mulţumind apoi tuturor celor de îață, cari prin pre- 
zența lor încă au contribuit la reuşita şedinţei, îi in- 
vită la biserică, unde Pâăr. V. Ghergar, Eug. Pantea 
şi Al. Ciurdariu oficiază »Binecuvântarea Evharisticăc, 
în cursul căreia Păr. Eug. Pantea predică despre 
»Numărul mic al celor aleşi«. — După aceste, fixân- 
du-se data şezătoarei viitoare, aceasta şezătoare ia 
sfârşit, A. Văcărescu. 


Din străinătate. 


— Recreştinarea Spaniei e opera stăpânirii 
marelui general Franco. La Santander s'a reluat cul- 
iul catolic cu o deosebită solemnitate. Toate bisericile 
erau pline de credincioşi. In catedrală s'a oficiat un 
Te Deum. Pentru ofițeri şi trupe s'au făcut slujbe re- 
ligioase afară, sub cerul liber. La Huelva, unde n'a 
mai rămas piatră pe piatră dinaintea furiei ateismului 
TOŞu, se lucrează cu zor pentru reconstruirea biseri- 
cilor dărâmate. Aproape pentru fiecare Duminecă se 
reface şi se consacră câte o biserică. La Bi:bao s'a 
ținut o novenă de ispăşire pentru crimele sacrilege 
ale bandiţilor roşii. La încheierea acestei ceremonii 
s'a făcut o mare procesiune euharistică, întâia după 
ororile războiului civil, la care au participat mai bine 
de 50.000 de credincioşi. 


— La congresul euharistic naţional din 
Tripoli, legatul pontifical, Em. Sa card. Dolci a 
declarat că acest congres e cel dintâiu pentru cre- 
dincioşii de rasă colorată. Prin aceasta, continuă emi- 
nentisimul orator, se vădeşte şi mai mult caracterul 
universal al Bisericii catolice, a acestei Biserici care 
are unica menire de a răspândi împărăţia lui Dumne- 
zeu pe pământ. Aceasta o cere şi origina comună, 
precum şi destinul comun al tuturor oamenilor. Aceasta 
rămâne una din mărturiile cele mai grăitoare despre 
râvna apostolică a gloriosului S. Părinte de astăzi, 
Pius XI, supranumit »Papa misiunilor«. 


— Problema evreească se pune toi mai acut 
în o întreagă serie de state. Aşa e, între altele. în 

Polonia. Din 34 milioane de locuitori, peste 3 mi- 
lioane, adică 10%, sunt Evrei. Unii sunt băştinaşi, alţii 
veniţi din Rusia (600.000), din Germania, din Austria, 
etc. Nu de mult a apărut un apel în presa evreească 
a Poloniei, lansat de câţiva intelectuali Francezi, ca 
Polonii să înceteze cu antisemitismul. Aceşti intelec- 
tuali uită că 75%/, din comerțul Poloniei e în mâinile 
Evreilor, apoi că marea majoritate a profesiunilor li- 
bere (avocaţi, doctori, ingineri, etc.) o alcătuesc tot ei. 
Mai uită şi faptul că anual se face un exod de o ju- 
mătate de milion de fii de săteni polonezi dela sate 
spre oraşe. Aceşti fii de săteni caută să-şi facă loc 
în comerţ, în industrie, în proiesiunile libere. E lucru 
firesc ca Polonii să sprijinească pe Poloni. Evreii nu 
numai că trăesc şi astăzi izolaţi în ghetto-uri, dar nici 
nu vorbasc limba ţării, ci un jargon germano-hebraico- 
rusesc. Dacă emigrează an de an cete întregi de Po- 
loni în toate ţările Europei i chiar peste Ocean, 
atunci de ce n'ar emigra şi Evreii? (k. A.P.). 


— 100 de ani de ascensiune catolică în 
Ausiralia. La un sinod catolic din acest continent P. 
S. Sa Hayes, episcop de Rozhhampton a făcut o inte- 
resantă expunere, din care reținem: Inainte cu o sufă 
de ani, nu erau în Australia decât trei preoţi catolici 
şi un episcop. Astăzi sunt: 7 arhiepiscopi, 20 de epi- 
scopi, peste 2000 de preoţi, 2465 de biserici, sute de 
şcoli primare şi secundare, 5 şcoli superioare, 155 de 
spitale şi instituţiii de caritate şi peste 1,400.000 de 
credincioşi. In curând se împlineşte veacul de când 
şi-a pus piciorul pe acest continent Bada Poldring, cel 
dintâiu episcop, în partea numită Olanda-Nouă. De 
atunci în această parte, precum şi în Noua-Zelandă, 
i-au urmat 63 de 'arhiepiscopi şi episcopi în mormânt. 
Aproape toți au venit din Irlanda. E o parte din pre- 
țioasa moştenire pe care »Insula Siinţilor« a hărăzit-o 
acestui continent şi din care pricină el îi păstrează 
recunoştinţă veşnică. 


— Din cetatea universifară a Parisului. 
Această cetate după informațiile ziarului »La Croix« 
(14. 10. 37) cuprinde 2.300 de studenţi. Majoritatea 
covârşitoare sunt Francezi; un sfert, străini. Graţie 
munificenţei d-nei Pierre Lebaudy, această cetate are 
o biserică proprie. 800 de studenţi sunt catolici prac- 
ticanţi. Dumineca sunt câte patru liturghii, urmate de 
şedinţe ale asociaţiilor rejigioase, deosebite pentru stu- 
denţi de cele destinate studentelor. Şi în timpul săp- 
tămânii ascultă liturghie şi se cuminecă zilnic un mare 
număr de studenţi. Dumineca îac rugăciuni de seara 
în comun. Tot în comun adoră şi primesc binecuvân- 
tarea euharistică în întâia Vineri a fiecărei luni. Se dă 
mare îngrijire predicilor destinate acestui tineret. Deo- 
sebit de însemnate sunt retragerile lor duhovniceşti, 
adică exerciţiile spirituale din timpul Păresimilor, pre- 
cum şi procesiunea religioasă dela hramul bisericii 
(S. Inimă). 

— La Crossroads, Charleston, South Ca- 
rolina U. S. A. o ceată de negri timp de 40 de ani 
şi-a păstrat neatinsă credința catolică, recitând în co- 
mun rozarul, făcând rugâciuni şi cântând împreună 
diferite cântări religioase, fără preoţi. Abia de curând 
i-a descoperit un misionar catolic german, prin o în- 
tâmplare neaşteptată. Cum răsplăteşte Prea Curata pe 
cucernicii ei închinători, 


— Să nu mai revină! Acesta e strigătul de 
ură al anarhiştilor comunişti împotriva împăratului 
Cristos, ale cărui statui şi icoane le sfărâmă şi pe care, 
unde-l găsesc în sfânta euharistie, îl calcă în picioare, 
»Nicio mişcare împotriva Bisericii«, scrie un ziar co- 
munist din Barcelona, »nu poate îi destul de violentă. 
Religia pentru o nație e un rău fără leac. Fa ajunge 
până în fundul sufletului; ea e viața a ceea ce cre- 
dincioşii numesc suflet; ea eun microb care distruge 
cu încetul toată personalitatea. La sfârşitul vieţii unei 
ființe, stăpânită de religie şi de Biserică, nu mai ră- 
mâne nimic din personalitatea ei<. 


— Calvarul preotului în zilele noastre. De 20 
ani există la Viena opera S. Canisius (Canisius- 
Werk) care se ocupă de recrutarea preoţilor. De cu- 
rând, această operă a organizat o serată muzicală 
literară, pentru exaltarea împărăției lui Christos şi 
înaintarea chemărilor preoțeşti. Au fost de faţă repre- 
zentanţii tuturor autorităţilor eclesiastice şi laice din 
Viena. Păr. Fried, după ce salută pe distinşii oaspeţi, 
face o dare de seamă despre activitatea societății, 
Această operă a ajutat 950 de preoţi. Tot ea a intro- 
dus »Sâmbăta preotului«, adică obiceiul ca în fiecare 
Sâmbătă rugăciunile şi iaptele bune să le închine toţi 
creştinii lui Dumnezeu pentru a le trimite preoți-apo- 
stoli. Celebrul orator P. Frederic Muckermann S. |. a 
rostit O câvântare cu titlul acestei însemnări »Calvarul 
preotului în zilele noastre, arătând nu numai prigo- 
nirile externe şi îăţişe ce preoții au să îndure în țări 
ca Rusia, Mexic, Spania, ci şi cele interne de neînţe- 
legeri, calomnii, insuccese. La sfârşit a luat cuvântul 
Em. Sa card. Înnitzer, arhiepiscopul Vienei, care a 
spus: »Cine ajută chemările preoțeşti ajută dobândirea 
sufletelor pentru Cristos şi mântuirea celor ce sunt 
în primejdie de a se pierdec«. 


— Mileniul nașterii Papii Silvestru Îl va îi 
comemorat la Aurillac (Franţa). Călugărul Gerbert, 
sprijinitorul dinastiei Hugo Capet, e întâiul francez în 
scaunul $. Petru. Urmează lui loan XVI şi pregăteşte 
venirea marelui reformator Grigorie VII. A fost un 
spirit enciclopedic, ocupându-se de metematici, de fi- 
losofie, de teologie, de geometrie, ba chiar şi de poe- 
zie. El a inventat semnele ciirelor întrebuințate astăzi 
1—9. Istoria Bisericii, aminteşte în deosebi mila lui 
faţă de săraci, curăţia vieţii sale austere şi năzuința 
de a primeni viaţa sufletească a clerului, 

— Mormintele SS. Apostoli Petru şi Pavel 
a îost subiectul unei interesante conferențe a Păr.H. 
Cheramy P. S. S. în cripta S. Sebastian »ad catacum- 
bas«. Punctul de plecare al conierenţiarului e »Liber 
Pontificalis«. După arătările acestei cârţi, papii din 
secolul [II s'au înmormântat la S. Calixt, iar cei din 
secolul IV la S. Priscilla. Aceste arătări sunt exacte. 
Descoperirile arheologice făcute de De Rossi le veri- 
fică. De ce n'am admite ca adevărate indicaţiile acestui 
»Liber Pontificalis« şi cu privire la epoca mai veche ? 
Nu spune acest »Liber« că S. Anaclet, unul din cei 
dintâi papi, a ridicat o »Memoria« deasupra mormân-: 
tului S. Petru, aşezat dealungul »Căii Latine« ? Dar 
cum rămâne cu inscripțiile din catacombe, cele mai 
multe latineşti din sec. IV din care se vede că pele- 
rinii se duceau acolo să venereze moaştele SS, Apo- 
stoli ? Conierenţiarul e de părere că, pentru a evita 
profanarea, primii creştini ar fi scos osemintele S. 
Petru şi S. Pavel şi le-ar fi dus în catacombe, unde 
erau mai sigure. Incheie cerând ca societatea Amici- 
lor Catacombelor Romane să continue a încuraja să- 
păturile arheologice, singurele care pot aduce lumină 
deplină în această chestiune. 


— In legătură cu primirea oaspeţilor fran- 
cezi la noi şi ca semn de prietenie pentru autorităţi 
şi particulari cari au contribuit ca aceasta primire să 
fie cordială, părintele losit Dassonville S. Î., conducă- 
torul grupului de 30 de intelectuali francezi adresează 
păr. canonic |. Georgescu rândurile ce urmează : Dragă 
domnule canonic, nu e timpul scrisorilor lungi; e atât 
de mult de scris; un cuvânt ajunge, nu-i aşa, pentru 
a dovedi o amintire credincioasă, Şi, în acest cuvânt, 
Dumneavoastră simţiţi, socotesc eu, tot ce putem 
arăta ca simţământ'de dragoste creştinească şi de re- 
cunoştinţă pentru neuitata primire dela Oradea. . 

Noi credem totdeauna în amiciţia de care Dune 
voastră ne-aţi dat probe aşa de îrumoase şi de mişcă- 
toare, Aveţi bunătatea şi o spuneţi atâtor »amici«, că- 
rora eu nu pot să le scriu... Fiţi încredințat de simțţi- 
mintele mele de dragoste şi de respect religios. An 
nou fericit! (ss) Dassonvillec«. 

Numeroşii »amici«, de cari e vorba aci sunt mai 
cu seamă dd. Augustin Chirilă, subprefect; Prof. P. 
Fodor, atunci primar; General Garoescu; Dr, V. Gher- 
man, preşedintele Casei Naţionale; Dr. Hortopan dela 
Cercul fîranco-român, Institutul Notre "Dame de Sion 
etc, Aibă toţi şi toate aceste mângăierea unei fapte 
bune. 


— La Florenţa cu S. Tereza din Lisieux, 
In 1938 se împlinesc 50 de ani de când »mica îloare« 
a Carmelului făcuse pelerinajul la Roma, pentru a ruga 
pe Papa de atunci Leon XIII să încuviințeze intrarea 
ei în mânăstire, înainte de a împlini vârsta cerută. Cu 
câtă gingăşie nu povesteşte ea în a sa Isforia unui 
suflei, cum a venit să se roage la coşciugul Sfintei 

Magdalena de Pazzi din biserica Carmelitanelor din Flo- 
rența. Toţi pelerinii voiau să-şi atingă rozarele, cărțile 
de rugăciuni şi iconiţele de numitul coşciug. Fiind gra- 
tiile dese, mâna celor mari nu încâpea şi nu ajungea 
până acolo. Mâna cea mică a tinerei sfinte, atunci 
abia de 15 ani, străbătea și atingea de rămăşiţele 
Sfintei toate obiectele date de pelerini. Cât era ea de 
bucuroasă, de această mică îndemână făcută celor 
mulţi! Acum această biserică e sub conducerea părin- 
ților Assumpţionişti. La împlinirea celor 50 de ani dela 
această vizită, Assumpfioniştii au organizat trei zile de 
predici şi de rugăciuni. Tot cu acest prilej, Sora Ce- 
lina, superioara. mănăstirii Carmelitane din Lisieux a 
trimis o prețioasă relicvă ca amintire dela Cea ce tri- 
mite o atât de bogată ploaie de trandafiri cereşti. Dar 
din dar se îace raiu! 


— Hotărîrile Sinodului provincial al Polo- 
niei, ținut în 1936 în biserica Paulinilor din Czesto- 
chowa, sub preşedinţia Cardinalului Hlond, primatul 
acestei țări şi în fiinţa de faţă a legatului papal, Card. 
Marmaggi, s'au publicat în lanuarie a. c. In total sunt 
151 de hotăriri,, grupate în 15 capitole. Primele trei 
capitole se referă la clerul de mir şi cel monahal; al 
IV-lea tratează despre mireni, oprindu-le contactul cu 
organizaţiile condamnate de Biserică (Masonerie, So- 
cialismul democrat) cu ateii şi concubinarii; al V-lea 
e despre Acţiunea Catolică, punând în vedere guver- 
nanților şi legiuitorilor catolici să se inspire de prin- 
cipiile religiei lor; al Vl-lea e despre princi- 
piile morale ale vieţii publice, sociale şi culturate; al 
VII-lea, despre presa catolică; al VIll-lea, despre mi- 
siuni şi unirea bisericilor; al IX-lea, despre sfintele 
taine ; al X-lea, despre sacramentale; al XI-lea, de- 
spre cultul lui Dumnezeu şi al Sfinţilor; al XII-lea, 
despre misiunea Bisericii de a învăţa; al XIII-lea, 
despre averile bisericeşti ; ultimele, despre tribunalele 
bisericeşti. 


— Comemorarea lui Manzoni. In legătură cu 
tabla comemorativă a convertirii lui Al. Manzoni în 
biserica St. Roch din Paris, presa mondială se ocupă 
de acest mare scriitor creştin. Inainte de a îi admirat, 
el e cinstit. Presa engleză şi italiană remarcă faptul 
cât de mult a contribuit Johann Wolfgang Goethe la 
popularitatea lui. El i-a tradus în nemţeşte oda închi 
nată lui Napoieon I »Cinci Maiuc< şi tot el i-a prețuit 
ca puţini alţii poesiile religioase. Cântecul lui de Cră- 
ciun (»Il Natale«) îl numeşte aurora speranţelor nea- 
mului omenesc; cel despre patimile Domnului (La 
Passione<) ar fi noaptea şi întunecimea suferințelor 
pământeşti în care Dumnezeu s'a cufundat pentru o 
clipă în vederea mântuirii noastre ; »Invierea«< (»La Re- 
surrezione<) e socotit »iaptul fundamental al religiei cre- 
ştine< ; despre »Numele Mariei<« (»Il nome di Maria<) 
zice că »în gura Bisericii vechi îndulceşte orice tra- 
diție şi învăţătură«. Cântecul de "Rusalii (»La Pente- 

coste«), cel mai clasic şi uman imn Manzonian, nu 
era publicat în zilele »olimpianului« Goethe. Dacă era, 
de bună seamă se învrednicea şi el de o apreciere 
tot atât de măgulitoare ca şi celelalte cântece şi imnuri, 
Fiindcă unii vorbesc de canonizarea acestui mare 
scriitor, care a avut şi mari virtuţi creştineşti, e cazul 
şă amintim aici vorba lui Luigi Bazoli că ori va îi 
canonizat Manzoni, ori nu, e sigur că el a scris ca 
puţini sîinţi. 

— Mussolini premiază familiile numeroase. 
La 22. 12, 37 a avut loc în palatul Venezia din Roma 
o impresionantă solemnitate. 94 de familii cu 756 de 
copii au primit din partea ducelui Benito Mussolini 
fiecare câte un premiu de 5000 de lire în bani şi câte 
o poliţă de asigurare de o mie de lire pentru ultimul 
copil; câte două dacă ei erau gemeni; de asemenea, 
câte o diplomă de benemerenti şi câte o medalie de 
argint. După ce i-a salutat cu dragoste şi recunoştinţă 
în Roma pe aceşti reprezentanți aleşi ai neamului, 
ducele a spus că regatul şi imperiul italian nu poate 
îi apărat decât de familiile numeroase; numai ele pot 
asigura, prin veacuri, continuitatea marelui popor ita- 
lian. Şi la noi? Doctorii caută să facă o industrie din 
provocarea avortului sub ocrotirea legii! 

— Papa proclamă eroicitatea virtuţilor Ven, 
Maria Desolata Torres Acosta. Mult incercata Spa- 
nie are o bucurie, S. Părinte Papa Pius XI la 23. 1 
1938 proclamă eroicitatea virtuţilor teologale (credinţă» 
nădejde, dragoste) şi a celor cardinale (înţelepciune, 
dreptate, cumpăt, tărie), precum şi a altor virtuţi unite 
cu acestea a venerabilei Maria Desolata Torres Acosta. 
Cine este ea? E fiica lui Emanuel Torres şi a An- 
toniei Acosta, oameni săraci din Madrid. Crescută în 
frica lui Dumnezeu, ea de tânără voia sâ intre înor- 
dinul Dominicanelor. Neavând zestrea cerută, ea n'a 
fost primită. Pronia a rezervat-o pentru alt.scop. La 
îndemnul preotului Michael Martinez Sanz, ea înte- 
meiază o nouă congregaţie de călugărițe cu scopul 
de a căuta pe bolnavi la ei acasă şi a-i îngriji acolo. 
Se povestesc o mulţime de minuni de dragoste de 
aproapele bolnav, săvârşite de ea în viaţă la Valen- 
cia, pe timpul unei răsvrătiri, precum şi la Barcelona, 
pe timpul ciumei ce bântuia acest oraș. A suportat 
cu o rară smerenie umilirile la cari a fost expusă, 
mai ales nedreapta înlăturare din fruntea congregafiei 
întemeiată de ea. De aceea noul decret papal observă 
că Dumnezeu a înălţat pe roaba sa care prin sme- 
renie voia să îie înapoia tuturor, făcând-o prin înăl- 
țimea virtuţilor ei eroice să îie deopotrivă cu cei 
mai aleşi îii ai Bisericii. 











A apărut 
Din Presa Periodică în România 


Vol. în 8% pag. 220. Preţul 60 Lei plus porto. Se 
poate comanda la »Vestitorul«, Oradea, Parcul Ştefan 
cel Mare 8. 

ELENA P. IOSIF: Confidenfe. Faitura 
şani. — 60 Lei. 

Un elegant volum, apărut în editura revistei „Ghiocei“ 
ne-a bătut într'o dimineaţă la uşă. Volum de versuri care aducea 
destăinuirile intime ale unui suflet delicat de femeie, numit 
foarte potrivit, Confidenfe. 

Activitatea autoarei ne este îndestul de cunoscută. Alătu- 
rea de soţul D-sale, s'a dovedit o vrednică colaboratoare a 
revistei Ghiocei, revistă închinată micilor odrasle ale şcolii 
primare. Sujletul D-sale s'a risipit cu prisosinţă în poezii pentru 
copii şi în mici istorioare, în care totdeauna a urmărit două 
ținte : frumosul artistic şi morala credinţei creştine. 

Noul volum ne aduce mult în plus. D-sa vine azi să ne 
desvălue sentimente personale, sincere, prinse într'o formă 
aleasă. 

Sentimentul puternic care predomină acest volum este 
iubirea. Iubirea adevărată, neţărmurită, „far aprins“ în viaţă, 
autoarea o vrea să-i fie strajă tot timpul: 


„Ghiocei“, Foc- 


Târziu când anii mei şi-or scutura 

Mireasma toată pe cărarea vieţii, 

Când tot mai mult m'or apăsa nămeţii, 

Să stai, să stai iubire 'n preajma mea. . 
(7te) 

Dar acest sentiment nu rămâne mereu împărtăşit. Nori 
de durere vor veni să-i adumbrească seninul. La început du- 
xerea se va manifesta prin împutări (/mpufare), ca apoi să 
simtă regrete (/n umbră) şi să vadă spulberându-i-se şi ulti- 
mul dram de fericire visată. Tăcerea şi tristeţea (/n singură: 
tate) îi vor ţine tovărăşie grea şi chinuitoare, Târziu deabia 
— balsam alinâtor — resemnarea va veni să închidă rana şi 
să restabilească echilibrul sufletesc. Aceasta este evoluţia 
sentimentului erotic în poezia D-nei Elena P. losif, 

Dar acest volum ne aduce şi o serie de descrieri de na- 
tură. Astfel în pasteluri scurte şi cu artă prinse se vor pe- 
vânda pe dinaintea noastră aspectele zilei: amurgul, insera- 
rea, noapiea cu clar de lună; anotimpurile (Revedere, Florar, 
Aspect de toamnă, Toamna), colţuri din natură?(Mesteacânii, 
Sălcii plângătoare, Morminte). Vom remarca aici că, dacă 
găsim pasteluri pure, vom găsi şi poezii descriptive, unde 
natura serveşte drept cadru, pentru exprimarea sentimenteior. 
O poezie de acest gen este: Paşi târzii. 

Din întreg volumul — cu un titlu atât de sugestiv şi cu 
un real talent literar — se desprinde, pe lângă puritatea for- 
mei, o caldă sinceritate, care face ca poeziile D-nei E.P, 
losii să cucerească cetitorul dela prima pagină, 

Aurel Pop. 





Publicaţiune de licitaţie 


In ziua de 7 Aprilie 1938, orele 9 a. m., curato- 
ratul parohiei române unite din Baba-Novac, judeţul 
Satu-Mare va ţine licitaţie publică în localul şcoalei 
primare, cu oierte închise, pentru darea în întreprin- 
dere a edificării din nou a bisericii. Garanţia va îi de 
70lo din valoarea ofertei şi se va depune în numerar, 

După deschiderea ofertelor, curatoratul dacă va 
afla de bine, va proceda eventual şi la licitația orală 
minuendă. 

Devizul, planul, condiţiunile generale şi speciale 
se pot consulta zilnic în cancelaria parohială. 

Baba-Novac, la 6 Martie 1938. 


Indescifrabil Indescifrabil 
preot primcuraio: 














Tipografia Românească, Oradea. 


Anul XIV. No. 6 


——. 


SOC. AN. „VALTRA“ ORADEA 





Convocare 


Domnii acţionari ai Soc. An. »Valtra< din Oradea, 
sunt convocați prin aceasta la a Ila Adunare Ge- 
nerală Ordinară care se va ţine în Oradea, la 26 
Mârtie 1938, ora 18 (6 d. m.) în biroul Reşedinţei 
Episcopeşti, Piaţa Unirii 3, cu următoarea 


Ordine de zi: 


1. Deschiderea şi Constituirea Adunării Generale, 

2. Raportul Consiliului de Administrație. 

3. Raportul Comitetului de Cenzori. 

4. Stabilirea Bilanţului anului de gestiune 1937 
şi descărcarea Consiliului de Administraţie şi a Comi- 
tetului de Cenzori. 

5. Eventuale propuneri. 

Bilanţul general: Cassa numerar: 12.749, În- 
ventar: 145.885, Capital soc. 50.000, Cont Creditori : 
105.046, Profit an. 1936: 1783, Profit net: 1.805 

Coniul Profit și Pierdere: Cheltueli de regie: 
141.311, Reparaţii: 63.424, lIntreţinerea lin.: 80.706, 
Salariii: 97.685, Chirie: 15.000, Taxe inipozite: 48.469, 
Profit net; 1.805, Incasări din bilete: 448.400 Lei. 

Consiliul de Administraţie. 





SOC. AN. „STÂNA-DE-VALE* ORADEA. 








Convocare 


D-nii acţionari ai Soc. An. »Stâna-de-Vale« din 
Oradea, sunt convocaji prin aceasta la a Il-a Adu- 
nare Generală Ordinară care se va ţine în Oradea, 
la 26: Martie 1938, ora 17 (5 p. m.) în biroul Reşe- 
dinţei Episcopeşti, Piaţa Unirii 3, cu următoarea 

Ordine de zi: 

1. Deschiderea şi Constituirea adunării generale. 

2, Raportul Consiliului de Administraţie. 

3. Raportul Comitetului de Cenzori. 

4. Stabilirea Bilanțului anului de gestiune 1937 
şi descărcarea Consiliului de Administraţie şi a Comi- 
tetului de Cenzori. 

5. Eventuale propuneri. 

Bilanţ general: Cassa numerar: 107.326, Ali- 
mente în magazie: 94.380, Mariă în bazar: 166.404, 
Medicamente : 9.769, Inventar: 581.802. Capital social: 
500.000, Fond pt. renoirea inventarului: 57.544, Con- 
turi creditoare: 237.164, Profit net: 164.973. 

Contul Profit și Pierdere: Cheltueli cu regia: 
514.365, Chirie: 300.000, Salare: 636.521, lucrări în 
stațiune: 571.889, Amortizări: 79.337, Profit net: 
164.973, Venite din taxe pension: 2,206,474, Venite 
din bazar: 60.611. 

Consiliul de Administraţie. 


Redactor: Coriolan Tămăian 


O BCU CLUJ 


